****

**ประกาศองค์การบริหารส่วนตำบลสันติสุข**

**เรื่อง มาตรการการใช้ดุลพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 องค์การบริหารส่วนตำบลสันติสุข มีภารกิจหน้าที่ในการบริการสาธารณะต่าง ๆ ในท้องถิ่น เพื่อให้เกิดประโยชน์สูงสุดแก่ผู้รับบริการและผู้มีส่วนได้ส่วนเสีย ตามโครงสร้างและภารกิจที่กำหนดไว้ ซึ่งในการปฏิบัติหน้าที่บริหารโดยนายกองค์กรปกครองส่วนท้องถิ่น เป็นผู้กำหนดนโยบายการปฏิบัติงานให้เป็นไปตามกฎหมาย ระเบียบ ข้อบังคับ และมีนายกองค์กรปกครองส่วนท้องถิ่น เป็นผู้บังคับบัญชา ปลัดองค์การบริหารส่วนตำบล เป็นผู้บังคับบัญชาถัดมา รองปลัดองค์การบริหารส่วนตำบล เป็นผู้บังคับบัญชารองลงมา และมีหัวหน้าส่วนราชการในองค์กร เป็นผู้บังคับบัญชาชั้นต้น มีอำนาจในการส่งการ อนุญาต อนุมัติ เพื่อปฏิบัติงานภายในองค์กร แต่ในการปฏิบัติหน้าที่ของผู้บริหารท้องถิ่น ด้วยการที่อำนาจทางปกครองโดยเฉพาะในส่วนที่กฎหมายกำหนดให้เป็นการใช้ดุลพินิจของผู้มีอำนาจ ในการตัดสินใจอนุญาต อนุมัติ หรือมีคำสั่งในเรื่องนั้นอย่างรอบคอบ มีขอบเขตและมีเหตุผลสนับสนุนการใช้ดุลพินิจอย่างเพียงพอ

 ดังนั้น เพื่อให้เกิดความโปร่งใสในการใช้ดุลพินิจในการออกคำสั่ง อนุญาต อนุมัติ ในภารกิจขององค์การบริหารส่วนตำบลสันสุข เป็นไปตามหลักธรรมาภิบาล จึงได้กำหนดมาตรการการใช้ดุลพินิจของผู้บริหารไว้ ดังนี้

 1. กำกับดูแลข้าราชการและบุคลากรในสังกัดให้ปฏิบัติงานตามมาตรฐานการปฏิบัติงานตามภารกิจของหน่วยงาน ให้เป็นไปตามระเบียบขั้นตอน โดยไม่เข้าไปเกี่ยวข้องกับเรื่องการทุจริตไม่ว่าโดยทางตรง หรือทางอ้อม

 2. กำกับดูแลกระบวนการบริหารงานบุคคล ตั้งแต่การสรรหาหรือการคัดเลือกบุคลากร เลื่อนตำแหน่ง การฝึกอบรม การมอบหมายงาน การประเมินผลการปฏิบัติงานและการเลื่อนขั้นเงินเดือนข้าราชการ พนักงานส่วนตำบล พนักงานครูองค์การบริหารส่วนตำบล และพนักงานจ้าง ในการบริหารงานบุคคล จะต้องมีการสอนงานแลกเปลี่ยนความรู้และมอบหมายงานที่เป็นธรรม เท่าเทียม มีการเสนอแนวคิดที่แตกต่างและไม่เลือกปฏิบัติ

 จึงขอประกาศมาเพื่อทราบโดยทั่วกัน

 ประกาศ ณ วันที่ 30 มิถุนายน 2563

 (ลงชื่อ) วิมล ตาเมืองมูล

 (นายวิมล ตาเมืองมูล)

 นายกองค์การบริหารส่วนตำบลสันติสุข